
PRIMĂRIA COMUNEI MALAIA
JUDEŢUL VÂLCEA
Sat Malaia, Str. Podul Şipotului Nr.15
Tel./Fax 0250/866899, Cod poştal 247335
Cod Fiscal 2989686
E-mail: malaia@vl.e-adm.ro
	[image: Stema]


Nr. 7806/01.09.2026
ANUNȚ

Comuna Malaia, cu sediul în localitatea Malaia, str. Podul Șipotului, nr. 15, com. Malaia, jud. Vâlcea, în conformitate cu prevederile art. 14 și art.18 din Hotărârea Guvernului nr. 1336/2022 pentru aprobarea Regulamentului-cadru privind organizarea si dezvoltarea carierei personalului contractual din sectorul bugetar plătit din fonduri publice, organizează concurs de recrutare pentru ocuparea unui post contractual vacant cu contract individual de muncă pe durată nedeterminată, după cum urmeaza:

DENUMIRE POST:  Bibliotecar
NUMĂR POSTURI: 1 post vacant
NIVELUL POSTULUI: funcție de execuție
DURATA TIMPULUI DE LUCRU:  8 ore pe zi; 40 ore pe săptămână
PERIOADA: nedeterminată

Dosarele pentru concurs se vor depune la sediul Primăriei Comunei Malaia din localitatea Malaia, str. Podul Șipotului, nr. 15, jud. Vâlcea, în termenul prevăzut la art. 34 din HG 1336/2022, respectiv 10 zile lucrătoare de la data publicării anunțului (termenul se calculează conform art. 98 din HG nr.1336/2022) în perioada 07.10.2026-20.10.2026 și vor conţine, obligatoriu, următoarele documente: 
 a) formular de înscriere la concurs, conform modelului prevăzut la anexa nr. 2 la H.G. nr. 1336/2022;
 b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
 e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; 
f) certificat de cazier judiciar sau, după caz, extrasul de pe cazierul judiciar; 
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; 
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
 i) curriculum vitae, model comun european. 
 
NOTĂ :  
(1) Modelul orientativ al adeverinţei menţionate la alin. (1) lit. e) este prevăzut în anexa nr. 3 la HG 1336/2022.
 (2) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
 (3) Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs. 
(4) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. 
În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
 Condiții generale de participare la concurs: 
Poate participa la concursul organizat pentru ocuparea postului vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, respectiv:
  a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;
 b) cunoaşte limba română, scris şi vorbit; 
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
 f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
 g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile din cadrul sistemului de învăţământ, sănătate sau protecţie socială, precum şi orice domeniu care presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane. ori care presupune examinarea fizică sau evaluarea psihologică a unei persoane. 

Condiții specifice de participare la concurs: 
 - nivelul studiilor: medii absolvite cu diplomă de bacalaureat;
• Cunoştinţe de operare pe calculator: nivel minim 
• Limbi străine (necesitate și nivel) cunoscute: nu este cazul 
• Abilităţi, calităţi şi aptitudini necesare: 
- capacitatea de a rezolva eficient problemele,
  - capacitatea de asumare a responsabilităţii, 
 - capacitatea de autoperfecţionare şi de valorificare a experienţei dobândite, 
 - creativitate şi spirit de iniţiativă, 
 - capacitatea de planificare şi organizare a timpului de lucru,  
- capacitatea de a lucra independent, 
 - capacitatea de a lucra în echipă,  
- capacitatea de gestionare eficientă a resurselor alocate, 
 - integritatea morală şi etică profesională,
  - capacitatea de consiliere și mediere ;  
- capacitate de decizie și reacție adecvată în situații de urgență 
 - disponibilitate de a-i ajuta pe cei aflați în dificultate, capacitate empatică  
- abilități de comunicare cu personalul medical, cu specialiștii din unitățile sanitare, din autoritățile locale și din comunitatea din care face parte
  - spirit organizatoric. 
Competența managerială: - nu este cazul 
-Vechime în muncă: nu se solicită

Etapele stabilite pentru concurs: 
- Selecţia dosarelor de înscriere, în cadrul căreia comisia de concurs are obligaţia de a selecta dosarele de concurs pe baza îndeplinirii condiţiilor de participare la concurs. 
Selecția dosarelor de concurs se realizează în maximum două zile lucrătoare de la expirarea datei-limită de depunere a dosarelor, cu mențiunea „ADMIS” sau „RESPINS”. 
Doar candidații declarați „ADMIS” se pot prezenta la proba următoare.
 - Proba scrisă 
- Interviul, în cadrul căruia se testează abilităţile, aptitudinile şi motivaţia candidaţilor. Secretariatul comisiei de concurs, respectiv al comisiei de contestații va fi asigurat de către d-na Ana-Maria Pleșanu, e-mail: malaia@vl.e-adm.ro.
Comunicarea rezultatelor la fiecare probă a concursului se face prin afișare la sediul Primăriei Comunei Malaia și pe pagina de internet a instituției, în termen de maximum o zi lucrătoare de la data finalizării probei. 
Se consideră admis la concursul pentru ocuparea unui post vacant/temporar vacant candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar. La punctaje egale are prioritate candidatul care a obţinut punctajul cel mai mare la proba scrisă, iar dacă egalitatea se menţine, candidaţii aflaţi în această situaţie vor fi invitaţi la un nou interviu, în urma căruia comisia de concurs va decide asupra candidatului câştigător.
 După afişarea rezultatelor obţinute la selecţia dosarelor de înscriere, proba scrisă şi interviu, după caz, candidaţii nemulţumiţi pot depune contestaţie la Compartimentul Resurse Umane, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi al interviului, sub sancţiunea decăderii din acest drept. 
În situaţia contestaţiilor formulate faţă de rezultatul selecţiei dosarelor, comisia de soluţionare a contestaţiilor verifică îndeplinirea de către candidatul contestatar a condiţiilor pentru participare la concurs în termen de o zi lucrătoare de la expirarea termenului de depunere a contestaţiilor. În situaţia contestaţiilor formulate faţă de rezultatul probei scrise sau al interviului, comisia de soluţionare a contestaţiilor analizează lucrarea sau consemnarea răspunsurilor la interviu doar pentru candidatul contestatar în termen de o zi lucrătoare de la expirarea termenului de depunere a contestaţiilor. Comunicarea rezultatelor la contestaţiile depuse se realizează prin afişare la sediul Primăriei comunei Malaia și pe pagina de internet a instituției, la secţiunea special creată în acest scop, imediat după soluţionarea contestaţiilor.
 Rezultatele finale se afişează la sediul Primăriei comunei Malaia şi pe pagina de internet a acesteia, la secţiunea special creată în acest scop, în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii „admis” sau „respins”. Afişarea rezultatelor obţinute de candidaţi la probele concursului, precum şi afişarea rezultatelor soluţionării contestaţiilor şi a rezultatelor finale ale concursului se realizează folosinduse codul numeric pentru identificare atribuit fiecărui candidat.
Candidatul nemulţumit de modul de soluţionare a contestaţiei se poate adresa instanţei de contencios administrativ, în condiţiile legii. 

BIBLIOGRAFIA: 
1. Constituţia României, republicată, cu modificările și completările ulterioare.
Tematica: în integralitate.
2. Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare (în special partea privind personalul contractual). 
Tematica: Partea a  VI-a Titlul III – art 538-556
3. Legea nr. 53/2003 Codul Muncii republicat cu modificările și completările ulterioare.
Tematica: 
-titlul II – art. 16, art. 21, art. 27-28, art. 30
-titlul III – Cap. I Timpul de muncă  - art. 111 – 114; 
-Cap. II – Repausuri periodice – art. 135 ți art. 137;
-Cap. I – Regulament intern – art. 241-243;
-Cap. II -Răspunderea disciplinară – art. 247-250.
4. Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare.
Tematica: în integralitate.
5. Legea nr. 202/2002 privind egalitatea de șanse și de tratament între femei și bărbați, republicată. 
Tematica: în integralitate.
6. Ordonanţă  Nr. 137/2000 din 31 august 2000    *** Republicată privind prevenirea şi sancţionarea tuturor formelor de discriminare, cu modificările și completările ulterioare.
Tematica: în integralitate.
7. Lege Nr. 334/2002 din 31 mai 2002    *** Republicată, Legea bibliotecilor, cu modificările și completările ulterioare.
[bookmark: _Hlk241833726]     Tematica: în integralitate.
8.  Legea Nr. 182/2000 din 25 octombrie 2000    *** Republicată privind protejarea patrimoniului cultural naţional mobil, cu modificările și completările ulterioare.
Tematica: în integralitate.
9. Legea nr. 319/2006 din 14 iulie 2006 Legea securităţii şi sănătăţii în muncă, cu modificările și completările ulterioare.
     Tematica: în integralitate

PRINCIPALELE ATRIBUȚII CONFORM FIȘEI POSTULUI:
          Atribuţii generale:
1. Respectă ordinea si disciplina de la locul de muncă;
1. Nu părăsește locul de muncă fără aprobarea prealabilă a șefului ierarhic;
1. Respectă programul de lucru și execută întocmai și la timp obligațiile de serviciu, folosind integral și cu eficiență timpul de lucru;
1. Respectă normele de protecția muncii și PSI , precum și legea privind protecția mediului;
1. Înștiințează imediat șeful ierarhic superior despre existenșa unor abateri, nereguli sesizate în cadrul instituției;
1. Este interzisă prezentarea la serviciu în stare de ebrietate și a consumului de alcool în timpul programului de lucru;
1. Are o comportare corectă în cadrul relațiilor de serviciu, atât cu colegii cât și cu superiorii;
1. Să aiba o tinuta morala si vestimentara corecta;
1. Pentru preintampinarea sau inlaturarea efectelor incendiilor, inundatiilor, calamitatilor sau a altor cazuri de forta majora, precum si in situatii care pericliteaza sanatatea sau viata functionarilor publici, a salariatilor sau a altor persoane, fiecare functionar are obligatia de a participa, indiferent de functia sau postul pe care il ocupa la executarea oricaror lucrari si la luarea tuturor masurilor cerute de nevoile institutiei;

Atribuţii specifice:
1. organizează şi păstrează  evidenţa volumelor de cărţi intrate şi citite de către cititori şi registrele  de evidenţă de intrări şi ieşiri a corespondenţei;
1. realizează evidenţa zilnică a cititorilor şi a cărţilor difuzate, elaborează listele bibliografice sau bibliografiile tematice la cerere sau din proprie iniţiativă pentru sprijinirea procesului de învăţământ, cercetare şi producţie;
1. asigură popularizarea scrisă, orală şi vizuală a colecţiilor şi serviciilor bibliotecii pentru public: (orar, pliante, panouri publicitare etc.)
1. organizează, pe baza programului de activitate anual, manifestări cultural-educative în colaborare cu şcoala, biserica, fundaţii culturale etc. precum şi activităţi specifice de comunicare a colecţiilor, vitrine, expoziţii, dezbateri, expuneri, prezentări de carte etc.;
1. asigură păstrarea integrităţii fondului de publicaţii şi recuperarea valorică a lucrărilor distruse sau nerestituite de cititori;
1. îndeplineşte şi alte atribuţii, în conditiile legii, prevăzute în actele normative sau dispuse de către Primar.

Atribuţii pe linia securitatii și sănătății in munca:
1. Respectă cerințele de securitate a muncii în timpul executării sarcinii de muncă;
1. Nu permite ridicarea, deplasarea, distrugerea unui dispozitiv de securitate sau nu o face el insuși și nu împiedică aplicarea metodelor si procedurilor adoptate in vederea reducerii/eliminarii factorilor de risc de accidentare si îmbolnăvire profesională;
1. Menține locul sau de muncă din punct de vedere al mediului, într-o stare corespunzătoare cerințelor de securitate (inclusiv igiena) si curățenie ;
1. Semnalează conducătorului locului de muncă orice defecțiune sau altă situație care poate constitui un factor de risc de accidentare sau îmbolnăvire profesională ;
1. Anunță imediat conducatorul sau direct în cazul producerii unui accident de muncă și ia măsuri pentru acordarea primului ajutor și stabilizarea situației, astfel încât pericolul să nu se extindă sau să producă noi victime;
1. Întrerupe activitatea sau refuză să o continue, dacă nu sunt respectate cerințele de securitate, fără să fie sancționat pentru aceasta, cu condiția că astfel să nu dea naștere la un pericol iminent de accidentare sau îmbolnăvire profesională și anunță conducătorul direct asupra pericolului;
1. Face propuneri de măsuri pentru programul anual de securitate a muncii;
1. Își însușește și respectă prevederile Normelor Specifice de Protecția Muncii;
1. Își desfășoară activitatea în așa fel încât să nu expună la pericol de accidentare sau îmbolnăvire profesională, atât persoana proprie, cât și celelalte persoane participante la procesul de munca;
1. Utilizează echipamentul individual de protecție din dotare, corespunzător scopului pentru care a fost acordat;
1. Dă relațiile solicitate de organele de control și de cercetare în domeniul protecției muncii.

Concursul are loc la sediul Primăriei Comunei Malaia, din str. Podul Șipotului, nr. 15, localitatea Malaia, județul Vâlcea. 

Calendarul de desfășurare a concursului:
· Publicare anunț:  06.10.2026;
· Dosarele de înscriere la concurs se vor depune la sediul Primăriei Comunei Malaia, localitatea Malaia, str. Podul Șipotului, nr. 15, judeţul Vâlcea, în perioada 07.10.2026-20.10.2026, ora 16.00;
· Selecţia dosarelor de concurs va avea loc în data de:  22.10.2026, ora 16.00.
· Rezultatele selecţiei dosarelor de către membrii comisie de concurs vor fi afişate în data de 23.10.2026, ora 16.00;  
· Depunerea contestaţiilor privind rezultatele selecţiei dosarelor de concurs se depun la secretariatul comisiei de soluţionare a contestaţiilor până în data 26.10.2026, până cel mai târziu ora 16.00; 
· Rezultatul contestaţiilor se afişează la sediul Primăriei Comunei Malaia, localitatea Malaia, str. Podul Șipotului, nr. 15, judeţul Vâlcea, în data de 27.10.2026, ora 16.00;
· Proba scrisă se va desfăşura în data de 29.10.2026, ora 11.00, la sediul Primăriei Comunei Malaia, localitatea Malaia, str. Vâlcea, nr. 15, județul Vâlcea; 
· Rezultatele la proba scrisă se vor afişa la sediul instituţiei, în data de 30.10.2026, până la ora 11.00; 
· Contestaţiile privind rezultatul probei scrise se depun la secretariatul comisiei de soluţionare a contestaţiilor pana în data de 02.11.2026 până cel mai târziu ora 11.00; 
· Rezultatul contestaţiilor se afişează la sediul Primăriei comunei Malaia, din Malaia, str. Podul Șipotului, nr. 15, judeţul Vâlcea, în data de 03.11.2026, ora 11.00;
· Proba interviului se va desfăşura în data de 04.11.2026, ora 11.00, la sediul Primăriei Comunei Malaia, din Malaia, str. Podul Șipotului, nr. 15, judeţul Vâlcea;
· Comunicarea rezultatelor după susținerea interviului se va afişa la sediul instituţiei, în data de 05.11.2026, până la ora 11.00;
· Contestaţiile privind rezultatul interviului se depun se depun la secretariatul comisiei de soluţionare a contestaţiilor pana în data de 06.11.2026, până cel mai târziu ora 11.00; 
· Rezultatul contestaţiilor se afişează la sediul Primăriei Comunei Malaia, din Malaia, str. Podul Șipotului, nr. 15, judeţul Vâlcea, în data de 09.11.2026, ora 11.00; 
·  Afișarea rezultatului final al concursului 09.11.2026, ora 14.00.      

Informații suplimentare se pot obține de la sediul Primăriei Comunei Malaia – Compartiment Resurse Umane – telefon 0250/866.899.

Coordonate de contact: la sediul Primăriei Comunei Malaia, str. Podul Șipotului, nr. 15, județul Vâlcea, telefon 0250/866.899, email: malaia@vl.e-adm.ro. Persoana de contact: Pleșanu Ana-Maria, responsabil resurse umane, telefon: 0250/866.899. 

